[endre]

| Preahreacheanachakr Kampuchea
(norsk: Kambodsja, kambodsjansk) |
| --- |
| 

|  |  |  |  |  |
| --- | --- | --- | --- | --- |
| 

|  |  |
| --- | --- |
| Det kambodsjanske flagget | Det kambodsjanske riksvåpenet |
| Flagg | Riksvåpen |

 |

 |
| **Nasjonalsong** | «Nokoreach» |
| **Motto** | Nasjon, religion, konge |
| Geografisk plassering av Kambodsja |
| **Offisielle språk** | Khmer |
| **Hovudstad** | Phnom Penh |
| **Styresett**  Konge  Statsminister | Monarki  Norodom Sihamoni  Hun Sen |
|
| **Flatevidd**   – Totalt   – Andel vatn |  181 035 km² (89.) 2,5 % |
| **Folketal**   – Estimert (2017)   – Tettleik |  16 204 486 (68.)  89,5 /km² (94.) |
| **Sjølvstende**   - Dato | Frå Frankrike  9. november 1953 |
| **Nasjonaldag** | 9. november |
| **BNP**   – Totalt (2015)   – Per innbyggjar |  54 170 mill. USD (104.)  4 200 USD (148.) |
| **Valuta** | Kambodsjansk riel |
| **Tidssone** | UTC +7 |
| **Telefonkode** | +855 |
| **Toppnivådomene** | .kh

 |

**Kambodsja** er eit kongedøme i Søraust-Asia som grensar til Thailand mot vest, Laos mot nord og Vietnam mot aust. I sørvest har det kystline mot Siambukta. Hovudstaden er Phnom Penh, med rundt 1 million innbyggjarar. Heile landet har om lag 12 millionar innbyggjarar (2000).

Geografi
--------

Kart over Kambodsja
Landet er prega av Mekongelva, som på khmer blir kalla *Tonle Thom*, 'den store elva', og av Tonle Sap ('ferskvatnelva'), ei viktig fiskeelv.

Klima
-----

Monsunen gjev ein god del nedbør mellom mai og september eller oktober. Ein har eit lite høgdedrag i sørvest, og sidene som vender mot Siambukta har kraftig nedbør. Den tørre perioden varer frå desember til april, og er varm med mykje sol. I regntida er det meir skya, høgare fukt, og vêret er lummert og trykkjande. Temperaturane held seg ganske høge året rundt i låglandet. Phnom Penh har ein årleg nedbørsnormal på 1407 mm.

Innbyggjarar
------------

Dei fleste kambodsjanarar er khmerfolk som høyrer til theravada-buddhismen. Landet har òg fleire nasjonale minoritetar der den viktigaste er chamfolk.

Historie
--------

Landet kan trekkja liner tilbake til Keisardømet Khmer, som herska over store delar av den indokinesiske halvøya frå 1000- til 1300-talet. Den gamle hovudstaden Angkor med tempelkomplekset Angkor Wat er mektige minne om denne tida.

Under kolonitida var Kambodsja, som Khmer-riket, eit fransk protektorat og ein del av føderasjonen Indokina. Landet fekk sjølvstende i 1953.

På 1950- og 60-talet heldt landet under kong Norodom Sihanouk seg nøytralt under store delar av Vietnamkrigen i nabolandet. Frå 1969 utførte amerikanske bombefly hemmelege åtak på det dei hevda var kommunistiske leirar i landet, slik at 30 000–500 000 sivile blei drepne. Amerikanske styrkar stod òg for ein kortvarig invasjon i 1970.

Indre motsetnader førte til ein borgarkrig på 1970- og 80-talet. Det forhatte monarkiet blei bytt ut med eit katastrofalt regime leidd av Raude Khmer, som brukte element av kommunistisk tankegods til å forfølgja og drepa svært mange kambodsjanarar. 

Medan flyktningar strøymde inn i Thailand blei landet invadert av Vietnam i desember 1978. Raude Khmer-styret blei framleis støtta av USA, og heldt mellom anna på plassen til Kambodsja i SN. Etter kvart stabiliserte situasjonen i landet seg likevel.

Politikk
--------

Kongen i landet, Norodom Sihamoni, blei utnemnd av eit råd den 14. oktober 2004 etter at far hans, Norodom Sihanouk, abdiserte.

Statsministeren i Kambodsja heiter Hun Sen.

Administrativ inndeling
-----------------------

Dei 25 fylke er dela inn i distrikt.

Fylka er

|  |  |  |
| --- | --- | --- |
| 1. Banteay Meanchey (បន្ទាយមានជ័យ)
2. Battambang-fylket (បាត់ដំបង)
3. Kampong Cham-fylket (កំពង់ចាម)
4. Kampong Chhnang-fylket (កំពង់ឆ្នាំង)
5. Kampong Speu (កំពង់ស្ពឺ)
6. Kampong Thom (កំពង់ធំ)
7. Kampot-fylket (កំពត)
8. Kandal (កណ្តាល)
9. Koh Kong (កោះកុង)
10. Kep-fylket (កែប)
11. Kratie-fylket (ក្រចេះ)
12. Mondulkiri (មណ្ឌលគីរី)
 | 13. Oddar Meancheay (ឧត្តរមានជ័យ)
14. Pailin-fylket (ប៉ៃលិន)
15. *Phnom Penh* (ភ្នំពេញ)
16. Sihanoukville (ក្រុងព្រះសីហនុ)
17. Preah Vihear (ព្រះវិហារ)
18. Pursat-fylket (ពោធ៌សាត់)
19. Prey Veng-fylket (ព្រៃវែង)
20. Ratanakiri (រតនគីរី)
21. Siem Reap-fylket (សៀមរាប)
22. Stung Treng-fylket (ស្ទឹងត្រែង)
23. Svay Rieng-fylket (ស្វាយរៀង)
24. Takeo (តាកែវ)
25. Tboung Khmum-fylket | Fylka til Kambodsja |

Bakgrunnsstoff
--------------

### Kjelder

* en:Cambodia
* en:History of Cambodia (1979-present)

| * v
* d
* e
Søraust-Asia |
| --- |
| 
* Kambodsja
* Laos
* Malaysia
* Myanmar
* Singapore
* Thailand
* Vietnam

 |

| * v
* d
* e
Samansluttinga av søraustasiatiske statar |
| --- |
| 
* Brunei
* Filippinane
* Indonesia
* Kambodsja
* Laos
* Malaysia
* Myanmar
* Singapore
* Thailand
* Vietnam

 |

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* HDS

 |